Valletta jibdew ikellmu l-kowċis, interess f'Jesmond Zerafa
Imtella' Ġunju 15, 2020 - Aġġornata 15 Ta' Ġunju, 2020 6:51pm Valletta din il-ġimgħa mistennija jintensifikaw in-negozjati u t-taħdidiet tagħhom ma' xi kowċis lokali u barranin sabiex jaslu fi ftehim sabiex ikun ingaġġat kowċ għall-istaġun 2020/21 wara li Giovanni Tedesco ma' ffirmax il-kuntratt għal estensjoni ta' staġun ieħor. Fost dawk li din il-ġimgħa mistennija jkollhom laqgħat ma' Victor Scririha, Alex Fenech u Gerald Ellul li qed imexxu d-diskussjonijiet hemm l-eks player u eks kowċ tagħhom Jesmond Zerafa li jista' jagħmel ir-ritorn tiegħu fil-Premier. Hu rraportat li Zerafa kellu u għandu relazzjoni tajba ħafna kemm mad-Direttur Tekniku l-ġdid Drasko Braunovic kif ukoll mal-Assistent kowċ Gilbert Agius. Fil-passat Zerafa rebaħ żewġ kampjonati ma' Valletta bħala kowċ. Intant wara t-tluq ta' Steve Borg Valletta jidher li huma interessati li jakkwistaw lid-difensur internazzjonali żagħżugħ Dejan Debono.